smcproject/ml-wiki-sentences huggingface dataset:
ബോംബെ എന്ന ദ്വീപ് പിന്നീട് ട്രോംബേ , സാൽസെറ്റ് ദ്വീപ് എന്നിവയുമായി ചേർന്നു.
ഈ ദ്വീപ് ഇപ്പോൾ മുംബൈ നഗരത്തിന്റെ തെക്കൻ ഭാഗമാണ്.
ദ്വീപുകൾ കൊളാബ ഓൾഡ് വുമൺസ് ഐലൻഡ് ബോംബെ മസ്ഗാവ് വർളി പരേൽ മാഹിം ബോംബെയുടെ രൂപമാറ്റം ബോംബെയിലെ ഏഴ് ദ്വീപുകൾ 1893-ലെ ബോംബെയുടെ ഭൂപടം അവലംബം
വെള്ളം (2021-ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Vellam_(2021_film)
പ്രജേഷ് സെൻ തിരക്കഥയെഴുതി സംവിധാനം ചെയ്ത് 2021-ൽ പുറത്തിറങ്ങിയ ഇന്ത്യൻ മലയാളം ഭാഷ ചലച്ചിത്രമാണ് വെള്ളം: ദ എസൻഷ്യൽ ഡ്രിങ്ക് .
ജയസൂര്യ , സംയുക്ത മേനോൻ , ശ്രീലക്ഷ്മി എന്നിവരാണ് പ്രധാന വേഷങ്ങളിൽ അഭിനയിക്കുന്നത്.
2021 ജനുവരി 22-നാണ് ചിത്രം റിലീസ് ചെയ്തത്.
അഭിനേതാക്കൾ ജയസൂര്യ സംയുക്ത മേനോൻ സിദ്ദിഖ് ശ്രീലക്ഷ്മി നിർമ്മാണം
ചിത്രത്തിന്റെ നിർമ്മാണം 2019 നവംബറിൽ ആരംഭിച്ചു.
ഫ്രണ്ട്ലി പ്രൊഡക്ഷൻസാണ് വെള്ളം: ദ എസൻഷ്യൽ ഡ്രിങ്ക് നിർമ്മിക്കുന്നത്.
ബിജിബാലാണ് ഈ ചിത്രത്തിനുവേണ്ടി എല്ലാ സംഗീത ട്രാക്കുകളും രചിച്ചത്.
ബി.കെ. ഹരിനാരായണനും നിധീഷ് നാദേരിയുമാണ് ചേർന്നാണ് വരികൾ എഴുതിയത്.
"വെള്ളം: ദ എസൻഷ്യൽ ഡ്രിങ്ക്" # ഗാനം ഗായകർ ദൈർഘ്യം 1.
"Pulariyilachante" Ananya 2.
"Oru Kuri Kandu Naam" Viswanathan 3.
"Akashamayavale" Shahabaz Aman 4.
"Choka chokannoru Sooryan" Bhadra Rajin സ്വീകരണം
ചിത്രത്തിന് നിരൂപകരിൽ നിന്ന് നല്ല പ്രതികരണമാണ് ലഭിച്ചത്.
മനോരമ ന്യൂസിന്റെ നിരൂപകൻ ചിത്രത്തിന്  3/5  റേറ്റ് ചെയ്തു.
ടൈംസ് ഓഫ് ഇന്ത്യ ഈ ചിത്രത്തിന് 4/5 നൽകി.
വ്യാവസായിക അപകടങ്ങൾ ഇംഗ്ലീഷ് വിലാസം https://ml.wikipedia.org/wiki/Industrial_disasters
വ്യവസായസ്ഥാപനങ്ങളിൽ ജോലിയിൽ വ്യാപൃതരായിരിക്കെ തൊഴിലാളികൾക്ക് ഉണ്ടാകുന്ന അപകടങ്ങളെയാണ് വ്യാവസായിക അപകടങ്ങൾ എന്നു പറയുന്നത്.
വ്യവസായ വിപ്ലവാനന്തരം പാശ്ചാത്യനാടുകളിൽ തൊഴിലാളിക്ഷേമം ആധുനികജനതയുടെ പരിഗണനയെ ക്രമാതീതമായി ആകർഷിക്കുവാൻ തുടങ്ങി.
തൊഴിലാളിയുടെ ആരോഗ്യവും തൊഴിൽസൌകര്യങ്ങളും മെച്ചപ്പെടുത്തണമെന്ന ഉദ്ദേശ്യത്തോടെ ഗവൺമെന്റുതലത്തിലും മറ്റു സാമ്പത്തികസാമൂഹികതലങ്ങളിലും വിവിധ സംഘടനകൾ രൂപംകൊള്ളുകയുണ്ടായി.
അപകടങ്ങളുടെ സാധ്യത, നിവാരണം എന്നിവയെപ്പറ്റി വസ്തുനിഷ്ഠമായി പഠിക്കുവാനും വിലയിരുത്തുവാനും പഠനഫലങ്ങൾ പൊതുജനങ്ങളുടെ ഇടയിൽ പ്രചരിപ്പിക്കുവാനുമായി ശ്രദ്ധേയമായ ചില ഉദ്യമങ്ങൾ നടന്നിട്ടുണ്ട്.
നിവാരണമാർഗങ്ങളെ മുൻനിറുത്തി വികസിതരാജ്യങ്ങളിൽ ദേശീയതലത്തിലും വ്യക്തിപരമായ മേൽനോട്ടത്തിലുമായി പല സംഘടനകളും പ്രവർത്തിച്ചുവരുന്നു.
യു.എസ്സിലെ നാഷണൽ സേഫ്റ്റി കൌൺസിൽ ഇതിനു ദൃഷ്ടാന്തമാണ്.
പ്രത്യേക നിയമനിർമ്മാണം
അപകടങ്ങളിൽപ്പെട്ട് യാതന അനുഭവിക്കുന്ന തൊഴിലാളികൾക്ക് നഷ്ടപരിഹാരം നൽകുന്നതിന് പല രാഷ്ട്രങ്ങളിലും പ്രത്യേക നിയമനിർമ്മാണങ്ങൾ ഉണ്ടായിട്ടുണ്ട്.
കാലാകാലങ്ങളിൽ നിയമസാധുത കൈവരിക്കുന്ന സംരക്ഷണനടപടികൾക്ക് നിയമപണ്ഡിതന്മാർ വ്യത്യസ്തങ്ങളായ വ്യാഖ്യാനങ്ങളും നൽകിവരുന്നുണ്ട്.
ആകയാൽ അവയുടെ അർഥവിവേചനത്തിന് വളരെ പ്രാധാന്യമുണ്ടെന്നുവരുന്നു.
ഗ്രേറ്റ് ബ്രിട്ടനിലും യു.എസ്സിലും ആദ്യകാലങ്ങളിൽ രൂപവത്കരിച്ചിട്ടുള്ള ഇത്തരം നഷ്ടപരിഹാരനിയമാവലി പ്രവൃത്തിയിൽ മുഴുകിയിരിക്കുന്ന തൊഴിലാളികൾക്ക് അതിന്റെ മധ്യേ പറ്റുന്ന അപകടം വരുത്തുന്ന പരിക്കുകൾക്ക് ശുശ്രൂഷയും തന്മൂലമുണ്ടാകുന്ന അവശതകൾക്ക് പരിഹാരവും ഉറപ്പുവരുത്തിയിരുന്നു.
അപകടം ആകസ്മികമായിത്തന്നെ സംഭവിച്ചതാകണമെന്ന് ഊന്നിപ്പറഞ്ഞിരുന്നു.
കാലക്രമത്തിൽ ഇതുസംബന്ധമായ വിധിയെഴുത്തുകളിൽ പല അനീതികളും വൈരുദ്ധ്യങ്ങളും കടന്നുകൂടി.
അവശതയുടെ സ്വഭാവവും വിശേഷിച്ചും അതുമൂലം വന്നുപെടാവുന്ന രോഗങ്ങളുടെ സ്വരൂപവും കൂടുതൽ വ്യക്തമായിത്തുടങ്ങിയപ്പോൾ മേല്പറഞ്ഞ പ്രവണതയ്ക്കു ആക്കംകൂടി.
വ്യവസായത്തിലെ അപകടം എന്ന പ്രയോഗം തൊഴിലിൽ വ്യാപരിക്കുന്നതിൽനിന്നുതന്നെ ഉത്പന്നമാകുന്ന അവശത എന്ന് വ്യക്തമായ ശൈലിയിൽ ഇന്ന് നിർവചിക്കപ്പെട്ടിട്ടുണ്ട്.
വ്യവസായരംഗം സ്വാതന്ത്ര്യശേഷം
സ്വാതന്ത്ര്യത്തിനുശേഷം ഇന്ത്യയിൽ വ്യവസായരംഗം ദൂരവ്യാപകമായ പരിവർത്തനങ്ങൾക്കു വിധേയമായിട്ടുണ്ട്.
ആധുനികശാസ്ത്രത്തിന്റെ നേട്ടങ്ങളും വിപുലമായ സാങ്കേതികവിദ്യയും ലോകത്തെവിടെയും എന്നപോലെ ഇന്ത്യയിലും വ്യവസായരംഗത്തെ കീഴ്പ്പെടുത്തിക്കഴിഞ്ഞിരിക്കുന്നു.
പരിസരദൂഷണവും അന്തരീക്ഷ മലിനീകരണവും ഇവിടെയും വലിയൊരു ശാപമായി മാറിയിരിക്കുകയാണ്.
ഇന്ത്യയിൽ സ്വാതന്ത്ര്യത്തിനുമുൻപ് അപകടനിരക്ക് 70 ശ.
വരെയായിരുന്നുവെങ്കിൽ, ശാസ്ത്ര-സാങ്കേതിക വികാസത്തിന്റെയും തൊഴിലാളി രക്ഷാ സംവിധാനങ്ങളുടെയും ഫലമായി ഇത് ഗണ്യമായി കുറഞ്ഞിട്ടുണ്ട്.
വൻതോതിലുള്ള യന്ത്രവത്കരണം, റോബോട്ടുകളുടെ ഉപയോഗം, അപകടസാധ്യതകളെക്കുറിച്ച് മുൻകൂട്ടി മനസ്സിലാക്കി പ്രതിരോധ-രക്ഷാകവചങ്ങൾ ആവിഷ്ക്കരിക്കൽ തുടങ്ങിയ നടപടികൾ മൂലം തൊഴിൽ മേഖലയെ ഒരു പരിധിവരെ അപകടമുക്തമാക്കുവാൻ കഴിഞ്ഞിട്ടുണ്ട്.
1923-ൽ നിലവിൽ വന്ന വർക്ക്മെൻസ് കോമ്പൻസേഷൻ ആക്റ്റിലെ വ്യവസ്ഥകളനുസരിച്ചാണ് അപകടത്തിനിരയാകുന്ന തൊഴിലാളിക്ക് നഷ്ടപരിഹാരം നൽകുന്നത്.
1910-ലെ ഇന്ത്യൻ വൈദ്യുതി നിയമവും 1948-ലെ ഇന്ത്യൻ ഫാക്ടറി നിയമവും പെട്രോളിയം നിയമാവലി, ഗ്യാസ് സിലിണ്ടർ നിയമാവലി എന്നിവയും തൊഴിലാളി സംരക്ഷാപരമായ നടപടികളെ ഊന്നിപ്പറയുന്നുണ്ട്.
മുതലുടമകളും അവരുടേതായ നിയമങ്ങൾ രൂപവത്കരിച്ചിട്ടുണ്ട്.
പരുക്കേറ്റ തൊഴിലാളികളുടെ ശുശ്രൂഷയും നഷ്ടപരിഹാരമാർഗങ്ങളും സംബന്ധിച്ച് ശ്രദ്ധേയമായ നിലയിൽ വ്യവസായരംഗത്ത് സംഘടനകൾക്കും വിദ്യാഭ്യാസ പ്രവർത്തനങ്ങൾക്കും രൂപം കൊടുക്കേണ്ടതുണ്ട്.
തൊഴിലിൽ മുഴുകുമ്പോൾ അപകടനിവാരണാർഥം കരുതൽ നടപടി സ്വീകരിക്കുകയും ചെയ്തുവരുന്നുണ്ട്.
തൊഴിലാളിക്കും കമ്പനിക്കും വ്യവസായത്തിനുപൊതുവെയും ഉണ്ടാകുന്ന നഷ്ടവും പരിഗണനാർഹമാണ്.
ഇതുവഴി ദേശീയനഷ്ടവും വൻതോതിൽ ഉണ്ടാകുന്നു.
തൊഴിൽ സുരക്ഷാസംവിധാനങ്ങൾ
ലോകരാജ്യങ്ങളിലെ തൊഴിൽ സുരക്ഷാസംവിധാനങ്ങൾക്കും നിയമാവലികൾക്കും രൂപം നൽകുന്നതിനും അന്താരാഷ്ട്ര തൊഴിൽ സംഘടന നേതൃത്വപരമായ പങ്കുവഹിക്കുന്നു.
കാലികമായി നടത്തുന്ന വ്യാവസായികസംരക്ഷണസർവേ, ഗവൺമെന്റുകളുടെ ഗവേഷണപരമ്പര എന്നതെല്ലാം ഇതിന്റെ ഭാഗമാകുന്നു.
വിവിധരാജ്യങ്ങളിൽനിന്നു ശേഖരിക്കുന്ന അപകടസംബന്ധിയായ സ്ഥിതിവിവരങ്ങൾ പഠനവിധേയമാക്കി, അവയെപ്പറ്റി പുനർവിചിന്തനം നടത്തി വിജ്ഞാനപ്രദമായ നിഗമനങ്ങൾ അവർ പ്രസിദ്ധീകരിക്കുന്നു.
അവലംബം ↑ ↑ http://www.cercind.gov.in/IEA1910.pdf ↑ പുറംകണ്ണികൾ http://www.seminarprojects.com/Thread-industrial-accidents-and-safety Archived 2011-04-03 at the Wayback Machine http://live.unece.org/env/teia/welcome.html%5Bപ്രവർത്തിക്കാത്ത+കണ്ണി%5D http://www.unep.fr/shared/publications/pdf/WEBx0110xPA-IndustrialAccidentsTraining.pdf Archived 2010-02-15 at the Wayback Machine കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപകടങ്ങൾ, വ്യവസായങ്ങളിൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ശിവ് നിവാസ് പാലസ് ഇംഗ്ലീഷ് വിലാസം https://ml.wikipedia.org/wiki/Shiv_Niwas_Palace
24°34′28″N 73°40′54″E ﻿ / ﻿ 24.5743288°N 73.6816858°E ﻿ / 24.5743288; 73.6816858
രാജസ്ഥാനിലെ ഉദൈപൂരിലെ മഹാറാണയുടെ മുൻ വസതിയാണ്‌ ശിവ് നിവാസ് പാലസ്.
പിചോള നദിയുടെ തീരത്താണ് ഈ പാലസ് സ്ഥിതിചെയ്യുന്നത്.
തെക്കൻ രാജസ്ഥാനിലെ ഉദയ്‌പൂർ ജില്ലയുടെ ആസ്ഥാനമായ പുരാതനനഗരമാണ് ഉദയ്‌പൂർ.
ഉദയ്പൂർ-ചിത്തോർ റയിൽ പാതയിൽ ബോംബെയിൽനിന്ന് 1,115 കി.
പ്രാചീനനഗരം കോട്ടമതിലിനാലും അതിനെ ചുറ്റിയുള്ള അഗാധമായ കിടങ്ങിനാലും സം‌‌രക്ഷിതമായിരുന്നു.
കോട്ട ഇന്നും നിലനിന്നുപോരുന്നു.
നഗരത്തിലെ ഏറ്റവും ഉയർന്ന ഭാഗത്ത് മഹാറാണാപ്രാസാദം, യുവരാജഗൃഹം, സർദാർ ഭവനം തുടങ്ങി രാജകാലപ്രഭാവം വിളിച്ചോതുന്ന രമ്യഹർമ്മ്യങ്ങളും പ്രസിദ്ധമായ ജഗന്നാഥക്ഷേത്രവും സ്ഥിതിചെയ്യുന്നു.
ഇവയുടെ പ്രതിബിംബങ്ങൾ സമീപത്തുള്ള പിച്ചോള തടാകത്തിൽ പ്രതിബിംബിക്കുന്നത് മനോഹരമായ് കാഴ്ച്ചയാണ്.
തടാകമധ്യത്ത് യജ്ഞമന്ദിരം, ജലവാസഗൃഹം എന്നിങ്ങനെ രണ്ടു വസ്തുശില്പങ്ങൾ നിർമ്മിക്കപ്പെട്ടിരിക്കുന്നു.
1568-ൽ അക്ബർ ചിത്തോർ പിടിച്ചടക്കിയതിനെ തുടർന്ന് റാണാ ഉദയസിംഹൻ നിർമ്മിച്ച ഗിരി പ്രകാരമാണ് ഇന്നത്തെ ഉദയ്പൂർ ആയിതീർന്നത്.
സ്വർണം, വെള്ളി, ദന്തം എന്നിവകൊണ്ടുള്ള ആഭരണങ്ങൾ, മറ്റ് അലങ്കാര വസ്തുക്കൾ, കസവു വസ്ത്രങ്ങൾ, വാൾ, കഠാരി തുടങ്ങിയ ആയുധങ്ങൾ എന്നിവയുടെ നിർമ്മാണത്തിനു ഉദയ്പൂർ പ്രശസ്തമാണ്.
ഉള്ളടക്കം ഗസ്റ്റ്ഹൗസ് ഹോട്ടൽ സൗകര്യങ്ങൾ അവലംബം പുറത്തേക്കുള്ള കണ്ണികൾ ഗസ്റ്റ്ഹൗസ്
സിറ്റി പാലസ് കോംപ്ലെക്സിൻറെ ദക്ഷിണഭാഗത്തായി സ്ഥിതിചെയ്യുന്ന ഗസ്റ്റ്ഹൗസ് ബിൽഡിംഗിൻറെ ജോലികൾ ആരംഭിച്ചത് മഹാറാണ സജ്ജൻ ശംഭു സിംഗ് ആയിരുന്നു.
ഗസ്റ്റ്ഹൗസ് പണിപൂർത്തിയാക്കിയത് അടുത്ത മഹാറാണയായ മഹാറാണ ഫതെ സിംഗിൻറെ കാലത്താണു, 20-ആം നൂറ്റാണ്ടിൽ രാജകീയ ഗസ്റ്റ്ഹൗസായാണ് പണികഴിപ്പിച്ചത്.
ഗസ്റ്റ്ഹൗസ് ആയിരുന്ന കാലയളവിൽ അനവധി രാജകീയ കൂട്ടായ്മകൾക്കും വിഐപി അതിഥികളുടെ സന്ദർശനങ്ങൾക്കും ഗസ്റ്റ്ഹൗസ് വേദിയായി.
1905-ൽ യുകെ-യിലെ ജോർജ്ജ് അഞ്ചാമനും വെയിൽസ് രാജകുമാരൻ എഡ്വാർഡും ഇവരിൽ ഉൾപ്പെടുന്നു.
1955-ൽ മേവർ രാജപദവിയിൽ ഭഗവത് സിംഗ് എത്തുന്ന സമയത്ത് രാജകീയ വസതികളുടെ പരിപാലനത്തിൻറെ ചെലവ് രാജ കുടുംബത്തിനു കൂടുതൽ കൂടുതൽ ബുദ്ധിമുട്ടേറിയ വിഷയമായി, പ്രത്യേകിച്ചും സിറ്റി പാലസ്.
ലേക്ക് പാലസിനെ വരുമാനമുണ്ടാക്കുന്ന ഹോട്ടലാക്കി മാറ്റിയ ശേഷം അദ്ദേഹം ശിവ് നിവാസിനേയും ഫതെ പ്രകാശ്‌ പാലസിനേയും ആഡംബര പൈതൃക ഹോട്ടലുകളാക്കി മാറ്റാൻ തീരുമാനിച്ചു.
4 വർഷത്തെ പരിവർത്തനങ്ങൾക്കു ശേഷം 1982-ൽ ശിവ് നിവാസ് ഹോട്ടൽ പ്രവർത്തനം ആരംഭിച്ചു.
അകത്തെ കോർട്ട്യാർഡിൽ നടുക്കുള്ള മാർബിൾ പൂളിനു ചുറ്റും അർത്ഥവൃത്താകൃതിയിൽ 3 നിലകളിലായിട്ടാണ് പാലസ് ക്രമീകരിച്ചിട്ടുള്ളത്.
പ്രാചീന രജ്പുത് നിർമ്മാണശൈലിയിലാണ് പാലസ് നിർമിച്ചിരിക്കുന്നത്.
പാലസിൻറെ അകത്ത് ഐവറി, മദർ-ഓഫ്-പേൾ ഇനലെ വർക്ക്‌, ഗ്ലാസ് മൊസ്സൈക്, ഫ്രെസ്കോ എന്നിവയുണ്ട്.
ഇവയിൽ മിക്കതും ഫ്രെസ്കോ പെയിന്റിംഗും ഗ്ലാസ്‌-മൊസ്സൈക് കലയും പഠിക്കാൻ വേണ്ടി ഇംഗ്ലണ്ടിലേക്ക് മഹാറാണ അയച്ച ഖാജ ഉസ്താദും കുണ്ടൻ ലാലും നിർമിച്ചവയാണ്.
ആദ്യം നിർമിച്ചപ്പോൾ പാലസിൽ 9 സ്യൂട്ട് മുറികൾ ഉണ്ടായിരുന്നു, എല്ലാം താഴത്തെ നിലയിൽ തന്നെ ആയിരുന്നു.
ഹോട്ടലാക്കി പരിവർത്തനം ചെയ്ത സമയത്ത് പുതിതായി നിർമിച്ച രണ്ടാമത്തെ നിലയിൽ 8 അപ്പാർട്ട്മെന്റുകൾ കൂടി ചേർക്കപ്പെട്ടു.
ഇപ്പോൾ 19 ഡീലക്സ് മുറികളും, 8 ടെറസ് സ്യൂട്ടുകളും, 6 റോയൽ സ്യൂട്ടുകളും 3 ഇമ്പീരിയൽ സ്യൂട്ടുകളുമടക്കം 36 അതിഥി മുറികളാണുള്ളത്.
ജെയിംസ്‌ ബോണ്ട്‌ ചിത്രമായ ഒക്ടോപസിയുടെ ചിത്രീകരണവും ശിവ് നിവാസ് പാലസിൽ വെച്ചു നടന്നിട്ടുണ്ട്.
ശിവ് നിവാസ് പാലസ് ഹോട്ടലിലുള്ള സൗകര്യങ്ങളിൽ ഉള്പ്പെടുന്നവ ഇവയാണ്:
പ്രാഥമിക സൗകര്യങ്ങൾ: വൈഫൈ എയർ കണ്ടീഷണർ 24 മണിക്കൂർ ചെക്ക്‌ ഇൻ ഭക്ഷണശാല ബാർ കഫെ റൂം സേവനം ഇന്റർനെറ്റ്‌ ബിസിനസ്‌ സെൻറെർ പൂൾ ജിം ഭക്ഷണ പാനീയ സൗകര്യങ്ങൾ ബാർ ഭക്ഷണശാല കോഫീ ഷോപ്പ് ബിസിനസ്‌ സൗകര്യങ്ങൾ ബിസിനസ്‌ സെൻറെർ ഓഡിയോ വിഷ്വൽ സാമഗ്രികൾ എൽസിഡി / പ്രൊജക്ടർ മീറ്റിംഗ് സൗകര്യം ബോർഡ് റൂം കോൺഫറൻസ് ഹാൾ മീറ്റിംഗ് റൂം വിനോദ സൗകര്യങ്ങൾ കുട്ടികൾക്കുള്ള നീന്തൽക്കുളം ജിം ബ്യൂട്ടി സലൂൺ മസാജ് കേന്ദ്രം നീന്തൽക്കുളം യാത്രാ സൗകര്യങ്ങൾ ട്രാവൽ ഡസ്ക് ബസ് പാർക്കിംഗ് പാർക്കിംഗ് പോർട്ടർ സൗജന്യ പാർക്കിംഗ് വ്യക്തിപരമായ സൗകര്യങ്ങൾ 24 മണിക്കൂർ ഫ്രന്റ് ഡസ്ക് 24 മണിക്കൂർ റൂം സർവീസ് ലോണ്ട്രി ബേബിസിറ്റിംഗ് ഡ്രൈ ക്ലീനിംഗ് ഫോൺ സർവീസ് റൂം സർവീസ് കറൻസി എക്സ്ചേഞ്ച് അവലംബം ↑ ↑ ↑ ↑ പുറത്തേക്കുള്ള കണ്ണികൾ Homepage of the royal family of Mewar Archived 2019-09-11 at the Wayback Machine Official Website of Shiv Niwas Palace udaipur Archived 2013-06-21 at the Wayback Machine
ശോകനാശിനിപ്പുഴ ശോകനാശിനിപ്പുഴ ചരിത്രം
പാലക്കാട് ജില്ലയിലെ കിഴക്കൻ അതിർത്തി പ്രദേശമായ ആനമലയിൽ നിന്നും ഉത്ഭവം.
പാലാർ, ആളിയാർ, ഉപ്പാർ എന്നിവ 
പോഷക നദികളാണ്.
ഭാരതപ്പുഴയിലാണ്
ശോകനാശിനി പുഴ ഒഴുകി ചേരുന്നത്.
ആളിയാർ അണക്കെട്ട്, മൂലത്തറ റെഗുലേറ്റർ എന്നിവ ഈ നദിയിലാണ്.
ഭാരതപ്പുഴയുടെ കൈവരിയായി ഒഴുകുന്ന ശോകനാശിനി പുഴ പാലക്കാട് ജില്ലയിലെ
ചിറ്റൂരിനും തത്തമംഗലത്തിനും ഇടയിലൂടെ ഒഴുകുന്നു.
ശോകനാശിനി പുഴ എന്ന് പേര്
നൽകിയത് മലയാള ഭാഷ പിതാവായ തുഞ്ചത്ത് എഴുത്തച്ഛനാണ്.
ശോകനാശിനി പുഴയുടെ പേരിന് പിന്നിൽ
മലയാള ഭാഷാ പിതാവായ തുഞ്ചത്ത് എഴുത്തച്ഛൻ ജനിച്ചതും വളർന്നതും
ഇന്നത്തെ മലപ്പുറം ജില്ലയിലെ തിരൂർ താലൂക്കിലാണ്.
തമിഴ്നാട്ടിലെ 
തഞ്ചാവൂരിൽ പോയി വേദശാസ്ത്രം പഠിച്ച 
വേദശാസ്ത്ര വിഷയങ്ങളിൽ അഗാധ പാണ്ഡിത്യം നേടിയ അദ്ദേഹം പിന്നീട്
തഞ്ചാവൂരിൽ നിന്ന് പോന്ന ശേഷം 
ഇന്നത്തെ പാലക്കാട് ജില്ലയിലെ ചിറ്റൂരിൽ
ശോകനാശിനി പുഴയുടെ തീരത്ത് എത്തി.
ചമ്പത്തിൽ വീട്ടുകാർ ഇഷ്ടദാനമായി നൽകിയ ഭൂമിയിൽ മഠം പണിത അദ്ദേഹം
മഠത്തിനോട് ചേർന്ന് ഒരു ശ്രീരാമ ക്ഷേത്രം
കൂടി നിർമ്മിച്ചു.
അവിടെ പൂജാ 
ആവശ്യങ്ങൾക്ക് വേണ്ടി തഞ്ചാവൂരിൽ നിന്നും ഏഴ് ബ്രാഹ്മണ കുടുംബങ്ങളെ കൂടി കൊണ്ടുവന്ന അദ്ദേഹത്തിന് കീഴിൽ
പിന്നീട് ബ്രാഹ്മണ കുടുംബങ്ങൾ അവിടെ വന്ന് താമസിച്ചതോടെ അത് ഒരു അഗ്രഹാരമായി പിന്നീട് പരിണമിച്ചു.
ഒരു ദിവസം പൂജാ കർമ്മങ്ങൾക്ക് ശേഷം 
തുഞ്ചത്ത് എഴുത്തച്ഛൻ
ഈ പുഴയിൽ മുങ്ങി കുളിച്ചപ്പോൾ അദ്ദേഹത്തിൻ്റെ ശോകങ്ങൾ (ദുഃഖങ്ങൾ) ഇല്ലാതായതിനാൽ അദ്ദേഹം ഈ പുഴയ്ക്ക് ശോകനാശിനി (ദുഃഖങ്ങൾ ഇല്ലാതെയാക്കുന്നത്) എന്ന് പേരിട്ടതിനെ തുടർന്ന് ശോകനാശിനി പുഴ എന്ന പേരിൽ അറിയപ്പെടുന്നു.
അവലംബം ↑ തുഞ്ചത്ത് എഴുത്തച്ഛനും ശോകനാശിനി പുഴയും ↑ അനുഗ്രഹങ്ങൾ ചൊരിയും തുഞ്ചൻ മഠം ↑ ↑ ശോകനാശിനി പുഴയുടെ തീരത്തെ തുഞ്ചൻ മഠം ↑ കയ്പില്ലാത്ത കാഞ്ഞിരത്തിൻ്റെ തണലിൽ ഇരുന്ന് തുഞ്ചത്ത് എഴുത്തച്ഛൻ എഴുതിയ രാമായണം ↑ ഭാരതപ്പുഴ എന്ന നിള
കണ്ണങ്ങാട്ടു ഭഗവതി This article does not cite any sources .
Find sources: "കണ്ണങ്ങാട്ടു ഭഗവതി" – news · newspapers · books · scholar · JSTOR ( Learn how and when to remove this message ) ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഉത്തരകേരളത്തിലെ മണിയാണി (യാദവ) സമുദായക്കാരുടെ കുലദേവത.
മുച്ചിലോട്ടു ഭഗവതിയുടെ ഉറ്റതോഴിയാണ്  ഈ ഭഗവതി.
ശ്രീകൃഷ്ണന്റെ സഹോദരിയായ യോഗമായാ ദേവിയാണ്   എന്നും കണ്ണകിയാണ്  കണ്ണങ്ങാട്ടു  ഭഗവതി എന്നും ഐതിഹ്യങ്ങൾ ഉണ്ട്.
ആദ്യത്തെ  വാദത്തിനാണ് പ്രാബല്യം കൂടുതൽ.
ആദ്യം  കംസന്  അവന്റെ അന്തകനായ കണ്ണനെ കാട്ടിക്കൊടുത്തതിനാലും കൃഷ്ണന്റെ സ്വർഗ്ഗാരോഹണത്തോടെ യാദവസമുദായത്തിന്റെ ആരാധനാമൂർത്തിയായി കൃഷ്ണൻ കാട്ടിക്കൊടുത്തതിനാലും ഈ പേരു സിദ്ധിച്ചത്രേ.
പഴശ്ശി തമ്പുരാന്റെ കളരി ഭഗവതി കൂടി ആണ് കണ്ണങ്ങാട്ടു ഭഗവതി
മുച്ചിലോട്ടുകാവുകളിൽ തുല്യപ്രാധാന്യത്തോടെ ഈ ദേവതയെ കെട്ടിയാടിക്കാറുണ്ട് .
കണ്ണങ്ങാട്ടു ഭഗവതിയുടെ കാവുകൾ കണ്ണങ്ങാട്ടുകാവുകൾ എന്നറിയപ്പെടുന്നു.
ആദി കണ്ണങ്ങാട് കൊറ്റിയിലാണ്.
മഡിയൻ കൂലോം ക്ഷേത്രപാലകനെ നായനാറായി (അധീശ ദേവതയായി )അംഗീകരിച്ച കണ്ണങ്ങാട്ടു ഭഗവതി കൂത്തൂർ മണിയാണിയുടെ വെള്ളോല മേക്കുട ആധാരമായി മണിയാണിമാരുടെ കുലദേവതയായി കൊറ്റി ആദിയായ പതിനൊന്നു കണ്ണങ്ങാടുകളിൽ അധിവസിച്ചു.
കോലത്തിൽ മുച്ചിലോട്ടു ഭഗവതിയുമായി ഏറെ സാമ്യമുള്ള ഈ ദേവിയുടേതും ലാസ്യനടനമാണ്.
ശ്രീപരമേശ്വരൻ ആയുധമായി കല്പിച്ചുകൊടുത്തത്  ത്രിശൂലമാണെങ്കിലും തെയ്യം കെട്ടിയാടുമ്പോൾ വാളും ചെറിയ പരിചയും ധരിക്കും Kannangattu bagavathy
വേഷം Kannangattu Bhagavathi Mukhathezhuthu
മാർച്ചമയം - അരിമ്പുമാല, എഴിയരം
മുഖത്തെഴുത്ത് - പ്രാക്കെഴുത്ത്
തിരുമുടി - വട്ടമുടി
കെ. അബൂബക്കർ മുസ്‌ലിയാർ ഇംഗ്ലീഷ് വിലാസം https://ml.wikipedia.org/wiki/E.
_Aboobacker_Musliyar ഈ ലേഖനം പ്രതിപാദ്യവിഷയവുമായി ബന്ധപ്പെട്ട സ്രോതസ്സുകളെ അമിതമായി ആശ്രയിക്കുന്നുണ്ടാകാം .
കെ. അബൂബക്കർ മുസ്ലിയാർ, ഷംസുൽ-ഉലമ, "പണ്ഡിതന്മാരുടെ സൂര്യൻ" എന്ന് അനുയായികളാൽ അറിയപ്പെടുന്നു, ദക്ഷിണേന്ത്യയിലെ കേരളത്തി ലെ ഒരു ശാഫിഈ പണ്ഡിതനും സമുദായ നേതാവുമായിരുന്നു, 1957 മുതൽ 1996 വരെ കേരളത്തിലെ പ്രധാന സുന്നി - ശാഫിഈ പണ്ഡിതസഭയായ സമസ്ത-കേരള ജംഇയ്യത്തുൽ ഉലമയുടെ ഇകെ വിഭാഗം ജനറൽ സെക്രട്ടറിയായി പ്രവർത്തിച്ചു.
ഹിജ്‌റ 1333-ൽ (ക്ര.1914)
കോഴിക്കോടിനടുത്ത് പറമ്പിൽകടവിലെ എഴുത്തച്ഛൻകണ്ടി എന്ന തറവാട്ടിലാണ് ഇ.
കെ. ജനിച്ചത്.
യമനിൽ നിന്ന് കുടിയേറിപ്പാർത്ത പണ്ഡിത പരമ്പരയിലെ പ്രമുഖ കണ്ണി കോയക്കുട്ടി മുസ്‌ലിയാരാണ് പിതാവ്.
1957 മുതൽ   1989വരെ അവിഭക്ത സമസ്ത സെക്രട്ടറി യും 1989 സമസ്ത യിൽ അഭിപ്രായ വെത്യാസം കാരണം ഒരുപാട് വിഭാഗം സമസ്ത ജനറൽ ബോഡി വിളിച്ചു പുന സംഘടിപിപ്പിച്ചു ആ വിഭാഗം എപി വിഭാഗം സമസ്ത,എന്ന പേരിലും അവശേഷിച്ച വിഭാഗം ഇകെ വിഭാഗം സമസ്ത എന്ന പേരിലും പ്രവർത്തിക്കുന്നു, 1989 മുതൽ സമസ്ത ഇകെ വിഭാഗം ജനറൽ സെക്രട്ടറി
ഖുത്ബുൽ ആലം മടവൂർ സി എം വലിയുള്ളാഹി, ഉ , ഇ .
കെ. ഹസൻ മുസ്‌ലിയാർ, കോട്ടുമല അബൂബക്കർ മുസ്‌ലിയാർ,  സയ്യിദ് ഉമറലി ശിഹാബ് തങ്ങൾ, സയ്യിദ് ഹൈദരലി ശിഹാബ് തങ്ങൾ, എ.കെ. അബ്ദുറഹ്മാൻ മുസ്‌ലിയാർ, കെ. ആലിക്കുട്ടി മുസ്‌ലിയാർ തുടങ്ങി അനേകായിരം ബാഖവി, ഫൈസി, ദാരിമി മറ്റും ബിരുദധാരികൾ അദ്ദേഹത്തിന്റെ ശിഷ്യന്മാരായുണ്ട്.
യമനിൽ വേരുകളുള്ള കോയക്കുട്ടി മുസ്ലിയാരുടെയും ഫാത്തിമ ബീവിയുടേയും മകനായി കോഴിക്കോട് പറമ്പിൽകടവിലെ എഴുത്തച്ഛൻകണ്ടി തറവാട്ടിൽ 1914 ൽ ജനനം.
വെല്ലൂർ ബാഖിയാത്തുസ്സാലിഹാത്തിൽ ഉപരിപഠനം നേടിയ അബൂബക്‌ർ മുസ്‌ലിയാർ, പഠനത്തിനു ശേഷം അവിടെതന്നെ അദ്ധ്യാപകനായി ചേർന്നു.
1948 ൽ അനാരോഗ്യം കാരണം വെല്ലൂർ വിടുകയും നാട്ടിൽ തിരിച്ചെത്തി തളിപ്പറമ്പ് ഖുവ്വത്തുൽ ഇസ്ലാം അറബിക് കോളേജ്, പാറക്കടവ് ജുമാമസ്ജിദ് എന്നിവിടങ്ങളിൽ അദ്ധ്യാപകനായി സേവനമനുഷ്ഠിക്കുകയും ചെയ്തു.
പട്ടിക്കാട് ജാമിഅഃനൂരിയ്യ അറബിക് കോളേജിന്റെയും നന്തി ദാറുസ്സലാം കോളേജിന്റെയും പ്രിൻസിപ്പലായും അദ്ദേഹം സേവനം ചെയ്തു.
ഒരു ബഹുഭാഷാ പണ്ഡിതനായിരുന്നു അബൂബക്‌ർ മുസ്‌ലിയാർക്ക് മലയാളം, ഇംഗ്ലീഷ്, അറബിക്, ഉർദു, തമിഴ്, പാഴ്സി എന്നിവയ്ക്ക് പുറമെ സുറിയാനി ഭാഷയിലും അറിവുണ്ടായിരുന്നു.
ആനുകാലികങ്ങളിൽ നിരവധി ലേഖനങ്ങൾ എഴുതിയിട്ടുണ്ട്.
ഖാദിയാനിസത്തെ ഖണ്ഡിക്കുന്ന ഗ്രന്ഥവും രിസാലാത്തുൽമാറദീനിയുടെ വ്യാഖ്യാനവും അദ്ദേഹത്തിന്റെ മുഖ്യ രചനകളാണ്‌.
ഖാദിയാനികൾ കാഫിറുകൾ (അമുസ്ലിമുകൾ) എന്ന് ആദ്യം ഫത്‌വ (മതവിധി) പ്രഖ്യാപിച്ചത്‌ ഇദ്ദേഹമാണ്.
പിന്നീട് ലോകത്തെ ബഹൂഭൂരിപക്ഷ മുസ്ലിംമത പണ്ഡിതരും ഇതേ രീതിയിലുള്ള ഫത്‌വ ഇറക്കുകയുണ്ടായി.
ഇക്കാരണത്താൽ പാകിസ്താനിൽനിന്നുള്ള ഖാദിയാനികൾക്ക് ഹജ്ജ്‌ തീർഥാടനത്തിനു അനുമതി അവിടെത്തെ സർക്കാർ നൽക്കാറില്ല.
ഫാത്തിമയാണ്‌ ഭാര്യ.
അബ്ദുസ്സലാം, അബ്ദുൽ റഷീദ്, ആയിഷ, ആമിന, ബീവി, നഫീസ, ഹലീമ എന്നിവർ മക്കളാണ്‌.
കെ ഉമർ മുസ്‌ലിയാർ, ഇ.
കെ ഉസ്മാൻ മുസ്‌ലിയാർ, ഇ.
കെ അലി മുസ്‌ലിയാർ, ഇ.
കെ അഹ്മദ്‌ മുസ്‌ലിയാർ മുറ്റിച്ചൂർ, ഇ.
കെ ഹസ്സൻ മുസ്‌ലിയാർ, ഇ.
കെ അബ്ദുല്ല മുസ്‌ലിയാർ എന്നിവർ സഹോദരന്മാരും ആമിന, ആയിഷ എന്നിവർ സഹോദരിമാരുമാണ്.
1996 ആഗസ്റ്റ് 19 ന് (ഹിജ്റ വർഷം:1417 റബീഉൽ ആഖിർ 4) സുബ്ഹി വാങ്കിന് ഉത്തരം നൽകി മരണപ്പെട്ടു.
കോഴിക്കോട് പുതിയങ്ങാടി വരക്കൽ മഖാമിലാണ് ഖബറടക്കം ചെയ്തത്.
ഷബീർ മാധി ഇംഗ്ലീഷ് വിലാസം https://ml.wikipedia.org/wiki/Shabir_Madhi
വാക്സിനോളജി പ്രൊഫസറും ദക്ഷിണാഫ്രിക്കൻ മെഡിക്കൽ റിസർച്ച് കൗൺസിൽ റെസ്പിറേറ്ററി ആൻഡ് മെനിഞ്ചിയൽ പാത്തോജൻസ് റിസർച്ച് യൂണിറ്റിന്റെ ഡയറക്ടറുമായ ദക്ഷിണാഫ്രിക്കൻ ഫിസിഷ്യനുമാണ് ഷബീർ അഹമ്മദ് മാധി (ജനനം: 1966).
വാക്സിൻ പ്രതിരോധിക്കാവുന്ന രോഗങ്ങളിൽ ഫൗണ്ടേഷൻ / സയൻസ് ആൻഡ് ടെക്നോളജി റിസർച്ച് അദ്ധ്യക്ഷനാണ്.
2021 ജനുവരിയിൽ വിറ്റ്വറ്റെറാറ്റാൻഡ് സർവകലാശാലയിലെ ആരോഗ്യ ശാസ്ത്ര ഫാക്കൽറ്റിയുടെ ഡീനായി നിയമിതനായി.
2011 മുതൽ 2017 വരെ ദക്ഷിണാഫ്രിക്കയിലെ നാഷണൽ ഇൻസ്റ്റിറ്റ്യൂട്ട് ഫോർ കമ്മ്യൂണിക്കബിൾ ഡിസീസസിന്റെ എക്സിക്യൂട്ടീവ് ഡയറക്ടറായിരുന്നു.
വാക്സിനുകൾക്കും ന്യുമോണിയയ്ക്കും ബന്ധപ്പെട്ട നിരവധി ലോകാരോഗ്യ സംഘടനകളിൽ അദ്ദേഹം പ്രവർത്തിച്ചിട്ടുണ്ട്.
2018 ൽ ആഫ്രിക്കൻ ലീഡർഷിപ്പ് ഇൻ വാക്സിനോളജി എക്സ്പെർട്ടൈസ് (ALIVE) സഹസ്ഥാപിച്ച അദ്ദേഹം ദക്ഷിണാഫ്രിക്കയുടെ രോഗപ്രതിരോധ കുത്തിവയ്പ്പ് സംബന്ധിച്ച ദേശീയ ഉപദേശക സംഘത്തിന്റെ (നാഗി) അദ്ധ്യക്ഷനായി നിയമിതനായി.
ന്യൂമോകോക്കൽ കൺജുഗേറ്റ് വാക്സിൻ , റോട്ടവൈറസ് വാക്സിൻ , ഗർഭിണികളിൽ ഇൻഫ്ലുവൻസ, റെസ്പിറേറ്ററി സിൻസിറ്റിയൽ വൈറസ് വാക്സിനുകൾ എന്നിവയെക്കുറിച്ചുള്ള പഠനങ്ങൾ അദ്ദേഹത്തിന്റെ ഗവേഷണത്തിൽ ഉൾപ്പെടുത്തിയിട്ടുണ്ട്.
2020 ൽ ആഗോള COVID-19 പാൻഡെമിക് മുതൽ, ദക്ഷിണാഫ്രിക്കയിൽ COVID-19 വാക്സിൻ പരീക്ഷണങ്ങൾക്ക് അദ്ദേഹം നേതൃത്വം നൽകി.
ദക്ഷിണാഫ്രിക്കയിൽ COVID-19 അവസാനിപ്പിക്കുന്നതിനുള്ള ആദ്യത്തേതും പ്രധാനവുമായ മാർഗ്ഗം ഒരു സമൂഹ വാക്സിനേഷൻ പ്രോഗ്രാം നടപ്പിലാക്കുക എന്നതാണ് എന്ന് 2021 ൽ അദ്ദേഹം പ്രസ്താവിച്ചു.
1966 ലാണ് മാധി ജനിച്ചത്.
പിതാവ് അദ്ധ്യാപകനും അമ്മ വീട്ടമ്മയുമായിരുന്നു.
തുടക്കത്തിൽ എഞ്ചിനീയറാകാൻ ആഗ്രഹിച്ച അദ്ദേഹം മെഡിസിൻ പഠിക്കാൻ ഒരു ബർസറി സ്വീകരിക്കാൻ തീരുമാനിച്ചു.
തുടക്കത്തിൽ വൈദ്യവിദ്യാഭ്യാസത്തിൽ തുടരാൻ വിമുഖത കാണിച്ചു.
1990 ൽ ജോഹന്നാസ്ബർഗിലെ വിറ്റ്വാട്ടർ‌റാൻഡ് സർവകലാശാലയിൽ ബിരുദ, ബിരുദാനന്തര പരിശീലനം പൂർത്തിയാക്കി.
ആറുവർഷത്തിനുശേഷം അദ്ദേഹം കോളേജ് ഓഫ് പീഡിയാട്രിക്സ് (എഫ്‌സി‌പീഡ്സ് (എസ്‌എ)) ന്റെ അംഗമായി.
ഈ സമയത്ത്, ഗ്ലെൻഡ ഗ്രേയുടെ പ്രോത്സാഹനത്തോടെ ന്യൂമോണിയയ്ക്കുള്ള വാക്സിനുകൾക്കായി പ്രൊഫസർ കീത്ത് ക്ലഗ്മാന്റെ കീഴിൽ ഒരു തസ്തികയിലേക്ക് അദ്ദേഹം അപേക്ഷിച്ചു.
1998 ൽ വൈദ്യശാസ്ത്രത്തിൽ ബിരുദാനന്തര ബിരുദം നേടി (പീഡിയാട്രിക്സ്).
2003 ൽ പിഎച്ച്ഡി നേടി.
വാക്സിനോളജി പ്രൊഫസറും വിറ്റ്വാട്ടർ‌റാൻഡ് സർവകലാശാലയിലെ ദക്ഷിണാഫ്രിക്കൻ മെഡിക്കൽ റിസർച്ച് കൗൺസിൽ റെസ്പിറേറ്ററി ആൻഡ് മെനിഞ്ചിയൽ പാത്തോജൻസ് റിസർച്ച് യൂണിറ്റിന്റെയും നാഷണൽ റിസർച്ച് ഫൗണ്ടേഷൻ / സയൻസ് ആൻഡ് ടെക്നോളജി റിസർച്ച് ചെയർ ഇൻ വാക്സിൻ പ്രിവന്റബിൾ ഡിസീസസിലെ ഡയറക്ടറാണ് മാധി.
ഈ യൂണിറ്റുകളെ എം‌ആർ‌സി വാക്സിൻസ് ആന്റ് ഇൻഫെക്ഷിയസ് ഡിസീസസ് അനലിറ്റിക്സ് റിസർച്ച് യൂണിറ്റ് (വിഡ) എന്ന് പുനർ‌നാമകരണം ചെയ്തു.
വാക്സിനുകൾക്കും ന്യുമോണിയയ്ക്കും ബന്ധപ്പെട്ട നിരവധി ലോകാരോഗ്യ സംഘടനകളിൽ അദ്ദേഹം സേവനമനുഷ്ഠിച്ചിട്ടുണ്ട്.
2018 ൽ, ദക്ഷിണാഫ്രിക്കയിലെ നാഷണൽ അഡ്വൈസറി ഗ്രൂപ്പ് ഓൺ ഇമ്മ്യൂണൈസേഷൻ (നാഗി) ഡെപ്യൂട്ടി ചെയർ ആയി നാല് വർഷം ചെലവഴിച്ച ശേഷം അദ്ദേഹം അതിന്റെ ചെയർപേഴ്‌സൺ ആയി.
അതേ വർഷം തന്നെ ആഫ്രിക്കയിലെ വാക്സിനോളജിയിൽ വൈദഗ്ദ്ധ്യം വർദ്ധിപ്പിക്കുകയെന്ന ലക്ഷ്യത്തോടെ വിറ്റ്വാട്ടർ‌റാൻഡ് സർവകലാശാലയിൽ അധിഷ്ഠിതമായ ആഫ്രിക്കൻ ലീഡർഷിപ്പ് ഇൻ വാക്സിനോളജി എക്സ്പെർട്ടൈസ് (ALIVE) അദ്ദേഹം സ്ഥാപിച്ചു.
2021 ജനുവരിയിൽ വിറ്റ്വറ്റെറാറ്റാൻഡ് സർവകലാശാലയിലെ ആരോഗ്യ ശാസ്ത്ര ഫാക്കൽറ്റിയുടെ ഡീനായി.
ന്യുമോണിയ വാക്സിൻ
അദ്ദേഹത്തിന്റെ ഗവേഷണത്തിൽ ന്യൂമോകോക്കൽ കൺജുഗേറ്റ് വാക്സിൻ സംബന്ധിച്ച പഠനങ്ങൾ ഉൾപ്പെടുത്തിയിട്ടുണ്ട്.
ഈ ഗവേഷണം താഴ്ന്ന, ഇടത്തരം വരുമാനമുള്ള രാജ്യങ്ങളിൽ ഈ വാക്സിൻ വിതരണം ചെയ്യുന്നതിനെക്കുറിച്ചുള്ള ലോകാരോഗ്യ സംഘടനയുടെ ശുപാർശകളിലേക്ക് നയിച്ചു.
റോട്ടവൈറസ് വാക്സിൻ
ആഫ്രിക്കൻ കുഞ്ഞുങ്ങളുടെ ജീവിതത്തിന്റെ ആദ്യ വർഷത്തിൽ റോട്ടവൈറസ് വാക്സിൻ കടുത്ത വയറിളക്കത്തെ ഗണ്യമായി തടയാൻ കഴിയുമെന്ന് കാണിച്ച ആദ്യത്തെ പഠനത്തിന് മാധി നേതൃത്വം നൽകി.
2010 ൽ ദി ന്യൂ ഇംഗ്ലണ്ട് ജേണൽ ഓഫ് മെഡിസിനിൽ ഇത് പ്രസിദ്ധീകരിച്ചു.
സാർവത്രിക റോട്ടവൈറസ് വാക്സിനേഷന്റെ ലോകാരോഗ്യ സംഘടനയുടെ ശുപാർശകൾക്കുള്ള പ്രധാന തെളിവുകളിലൊന്ന് ഈ പത്രം നൽകി.
ഫ്ലു വാക്സിൻ
ഗർഭിണികളായ സ്ത്രീകളിൽ ഇൻഫ്ലുവൻസ, റെസ്പിറേറ്ററി സിൻസിറ്റിയൽ വൈറസ് വാക്സിനുകളുടെ ഫലപ്രാപ്തിയെക്കുറിച്ച് അദ്ദേഹം പഠിച്ചു.
ഗർഭിണികളിലെ ഇൻഫ്ലുവൻസ വാക്സിനേഷന്റെ രോഗപ്രതിരോധ പ്രതികരണം വിലയിരുത്തുന്ന ഏറ്റവും വലിയ പഠനങ്ങളിലൊന്നാണ് അദ്ദേഹം നയിച്ചത്.
ഇൻഫ്ലുവൻസ വാക്സിൻ നൽകിയ സ്ത്രീകളിൽ ഇൻഫ്ലുവൻസ സാധ്യത പകുതിയാണെന്ന് അദ്ദേഹത്തിന്റെ പ്രവർത്തനങ്ങൾ തെളിയിച്ചു.
കൂടാതെ, ജീവിതത്തിന്റെ ആദ്യ 24 ആഴ്ചകളിൽ അവരുടെ നവജാതശിശുക്കൾക്കുള്ള അപകടസാധ്യതയും കുറഞ്ഞു.
അമ്മയുടെ സംരക്ഷണത്തിന് മാത്രമല്ല, ശിശുവിന്റെ സംരക്ഷണത്തിനും " ഇൻഫ്ലുവൻസ വാക്സിനേഷന് ഗർഭിണികൾക്ക് മുൻഗണന നൽകുന്നത് കണക്കിലെടുത്ത് അടുത്തിടെ നടന്ന ലോകാരോഗ്യ സംഘടനയുടെ ശുപാർശയെ തന്റെ ഡാറ്റ പിന്തുണയ്ക്കുന്നതായി പകർച്ചവ്യാധികളെക്കുറിച്ചുള്ള പതിനാറാമത് അന്താരാഷ്ട്ര കോൺഗ്രസിൽ ഈ കണ്ടെത്തലുകൾ അവതരിപ്പിച്ചു.
പിന്നീട്, ഗർഭിണികൾക്കുള്ള ഗ്രൂപ്പ് ബി സ്ട്രെപ്റ്റോകോക്കസിനെതിരായ വാക്സിൻ ക്ലിനിക്കൽ വികസനത്തിൽ അദ്ദേഹം ഏർപ്പെട്ടു.
എച്ച് ഐ വി ബാധിതരിൽ ക്ഷയരോഗം (ടിബി) തടയുന്നതിനായി വിവിധ മരുന്ന് വ്യവസ്ഥകളുടെ ഫലപ്രാപ്തി വിലയിരുത്തുന്നത് മറ്റ് ഗവേഷണങ്ങളിൽ ഉൾപ്പെടുന്നു.
2020 ലെ ആഗോള COVID-19 പാൻഡെമിക് മുതൽ, നോവവാക്സ് COVID-19 വാക്സിൻ , ഓക്സ്ഫോർഡ്-അസ്ട്രാസെനെക്ക വാക്സിൻ, ആഫ്രിക്ക ഭൂഖണ്ഡത്തിലെ ആദ്യത്തെ COVID-19 വാക്സിൻ ക്ലിനിക്കൽ ട്രയൽ ഉൾപ്പെടെ ദക്ഷിണാഫ്രിക്കയിൽ COVID-19 വാക്സിൻ പരീക്ഷണങ്ങൾക്ക് അദ്ദേഹം നേതൃത്വം നൽകി.
2020 ഡിസംബറിലെ ദക്ഷിണാഫ്രിക്കയുടെ രണ്ടാമത്തെ തരംഗം പ്രധാനമായും ബഹുജന സമ്മേളനങ്ങളും ആളുകളുടെ പെരുമാറ്റത്തിലും മാറ്റം വരുത്തുന്നു.
പുതിയ വേരിയന്റിനെ മാത്രം ആശ്രയിക്കുന്നതിനുപകരം COVID-19 വാക്സിനേഷന്റെ വ്യാപകമായ കവറേജാണ് അദ്ദേഹം ആവശ്യപ്പെടുന്നത്.
COVID-19 വാക്‌സിനിലെ ഒരു വലിയ ക്ലിനിക്കൽ പരീക്ഷണത്തിന്റെ ഫലത്തെക്കുറിച്ചുള്ള അദ്ദേഹത്തിന്റെ സഹ-രചയിതാവായുള്ള പ്രസിദ്ധീകരണം വാക്സിൻ സുരക്ഷിതവും ഫലപ്രദവുമാണെന്ന് സൂചിപ്പിക്കുന്നു.
2021 ൽ ദക്ഷിണാഫ്രിക്കയിൽ COVID-19 അവസാനിപ്പിക്കുന്നതിനുള്ള ആദ്യത്തേതും പ്രധാനവുമായ മാർഗ്ഗം ഒരു സമൂഹ വാക്സിനേഷൻ പ്രോഗ്രാം നടപ്പിലാക്കുകയാണെന്ന് അദ്ദേഹം വ്യക്തമാക്കി.
2021 ജനുവരി 1-ന് അദ്ദേഹം ട്വീറ്റ് ചെയ്തു, "പാൻഡെമിക്കിനെ ഇല്ലാതാക്കാനുള്ള വാക്സിനുകളുടെ കഴിവ് നിങ്ങൾക്ക് എത്രയും വേഗം ജനസംഖ്യയുടെ ഏകദേശം 50-60% വാക്സിനേഷൻ നൽകുമെന്നതുമായി നേരിട്ട് ബന്ധപ്പെട്ടിരിക്കുന്നു."
2012 മുതൽ, ദക്ഷിണാഫ്രിക്കയിലെ നാഷണൽ റിസർച്ച് ഫൗണ്ടേഷൻ എ-റേറ്റിംഗുള്ള ഒരു അന്താരാഷ്ട്ര അംഗീകൃത ശാസ്ത്രജ്ഞനായി അദ്ദേഹത്തെ കണക്കാക്കുന്നു.
2014 ൽ ദക്ഷിണാഫ്രിക്കൻ മെഡിക്കൽ റിസർച്ച് കൗൺസിലിന്റെ ലൈഫ് ടൈം അവാർഡായ പ്ലാറ്റിനം മെഡൽ അദ്ദേഹത്തിന് ലഭിച്ചു.
2016 ൽ യൂറോപ്യൻ ഡവലപ്പിംഗ് ക്ലിനിക്കൽ ട്രയൽ പാർട്ണർഷിപ്പ് സയന്റിഫിക് അവാർഡും അദ്ദേഹത്തിന് ലഭിച്ചു.
അവലംബം പുറംകണ്ണികൾ Publications on PubFacts MRC Merit Awards – Platinum – Prof Shabir Madhi (2014) യൂട്യൂബിൽ
ഷാനിയ ട്വയിൻ
ഒരു കനേഡിയൻ ഗായികയും ഗാനരചയിതാവുമാണ് ഷാനിയ ട്വയിൻ .25 വർഷത്തെ തന്റെ സംഗീത ജീവിതത്തിനിടയിൽ 8.5 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്.
ഇത് കൺട്രി മൂസിക് ചരിത്രത്തിൽ ഏറ്റവും കൂടുതൽ ആൽബങ്ങൾ വിറ്റഴിച്ച കലാകാരിയായി  ഷാനിയയെ മാറ്റി.
കൺട്രി പോപ്പ് സംഗീതത്തിന്റെ രാജ്ഞ്ഞി എന്നാണ് ഇവർ അറിയപെടുന്നത്.
5 ഗ്രാമി പുരസ്കാരമടക്കം നിരവധി പുരസ്കാരങ്ങൾ നേടിയിട്ടുള്ള ഷാനിയ ഹോളിവുഡ് വാക്ക് ഓഫ് ഫെയിം അടക്കം നിരവധി വാക്ക് ഓഫ് ഫെയിം ൽ ചേർക്കപ്പെട്ടിട്ടുണ്ട്.
ഹരിതവിപ്ലവം ഇംഗ്ലീഷ് വിലാസം https://ml.wikipedia.org/wiki/Green_Revolution After the Second World War, increased deployment of technologies including pesticides and fertilizers as well as new breeds of high yield crops greatly increased global food production.
1940 മുതൽ 1970 വരെ കാർഷിക മേഖലയിൽ ഉൽപാദനം വർധിപ്പിക്കാനായി ആഗോളതലത്തിൽ വ്യാപകമായി നടപ്പാക്കിയ ഗവേഷണ, വികസന, സാങ്കേതികവിദ്യാകൈമാറ്റമാണ് ഹരിതവിപ്ലവം ( Green Revolution ).
1940കളിൽ മെക്സിക്കോയിൽ ഡോ. നോർമൻ ഇ.
ബോർലാഗിന്റെ നേതൃത്വത്തിൽ നടപ്പാക്കിയ ഈ പദ്ധതിയുടെ സമ്പൂർണ്ണവിജയം ക്രമേണ ലോകമാകെ വ്യാപിക്കുകയായിരുന്നു.
ഹരിതവിപ്ലവത്തിന്റെ പിതാവ് എന്ന് വിശേഷിപ്പിക്കപ്പെട്ട അദ്ദേഹത്തിന് അത്യുൽപാദനശേഷിയുള്ള  വിത്തിനങ്ങളായ സൊണോറ-64, ലെർമാ റോജോ-64 എന്നീ വിത്തിനങ്ങൾ ഉത്പാദിപ്പിച്ചതിന് 1970 ൽ നോബൽ സമ്മാനം ലഭിച്ചു..
യുണൈറ്റഡ് സ്റ്റേറ്റ് ഏജൻസി ഫോർ ഇന്റർനാഷണൽ ഡെവലപ്പ്മെന്റ് ( USAID ) ഡയറക്ടറായിരുന്ന വില്ല്യം ഗാഡ് 1968 ൽ ഉപയോഗിച്ച വാക്കാണ് ഹരിതവിപ്ലവം.
കാർഷികഗവേഷണപ്രവർത്തനങ്ങളിൽ അതീവതത്പരനായിരുന്ന നോർമൻ ഇ.
ബോർലാഗ് 1940 കളിൽ മെക്സിക്കോയിൽ അത്യുൽപ്പാദനശേഷിയുള്ളതും രോഗപ്രതിരോധശേഷിയുള്ളതുമായ വിത്തിനങ്ങളെ ഉപയോഗിച്ച് ഗോതമ്പുത്പാദനത്തിൽ വലിയ പരിവർത്തനങ്ങളുണ്ടാക്കി.
ഈ മാറ്റങ്ങളും കാർഷികപ്രവർത്തനങ്ങളുടെ യന്ത്രവൽക്കരണവും 1960 ഓടെ ഗോതമ്പ് കയറ്റുമതിചെയ്യുന്ന രാജ്യങ്ങളുടെ മുൻപന്തിയിൽ മെക്സിക്കോയെ എത്തിച്ചു.
ക്രമേണ റോക്ക്ഫെല്ലർ ഫൗണ്ടേഷനും ഫോർഡ് ഫൗണ്ടേഷനും ഉൾപ്പെടെയുള്ള നിരവധി സംഘടനകളും ഗവൺമെന്റ് സ്ഥാപനങ്ങളും വൻതോതിൽ ഗവേഷണപ്രവർത്തനങ്ങൾക്ക് പണം നൽകി.
ഇതിന്റെ ഫലമായി മെക്സിക്കോയിൽ The International Maize and Wheat Improvement Center ( CIMMYT ) എന്ന സ്ഥാപനം പ്രവർത്തനമാരംഭിച്ചു.
ഇന്ത്യയിൽ അന്ന് ഉണ്ടായിരുന്ന അതിഭീമമായ ക്ഷാമത്തെ തരണം ചെയ്യുവാൻ അന്നത്തെ കാർഷികമന്ത്രിയുടെ ഉപദേശകനായിരുന്ന ശ്രീ. എം.എസ്.സ്വാമിനാഥൻ ബോർലാഗിനെ ഇന്ത്യയിലേയ്ക്ക് ക്ഷണിച്ചു.
ഇത്തരത്തിൽ ഭക്ഷ്യസുരക്ഷയ്ക്കും ദാരിദ്ര്യനിർമ്മാർജ്ജനത്തിലും അക്ഷീണം പ്രയത്നിച്ചതിന്റെ ഫലമായി ഡോ. എം.എസ്. സ്വാമിനാഥൻ " ഇന്ത്യൻ ഹരിതവിപ്ലവത്തിന്റെ പിതാവ്" എന്നറിയപ്പെടുന്നു.
നിരവധി എതിർപ്പുകളുണ്ടായിട്ടും പഞ്ചാബ് കേന്ദ്രീകരിച്ച് IMMYT യിൽ നിന്നും ഫോർഡ് ഫൗണ്ടേഷന്റെ സഹായത്തോടെ വിത്തുകൾ വാങ്ങി കൃഷിചെയ്യാൻ തുടങ്ങി.
ഇന്റർനാഷണൽ റൈസ് റിസേർച്ച് ഇൻസ്റ്റിട്യൂട്ടിൽ നിന്നും IR8 എന്ന പൊക്കം കുറഞ്ഞതും ഓരോ ചെടിയിലും ധാരാളം നെൻമണികൾ ലഭിക്കുന്നതുമായ നെല്ലിനങ്ങളെ വ്യാപകമായി വളർത്താൻ തുടങ്ങി.
പാരമ്പര്യരീതികളിലുപയോഗത്തിലുണ്ടായിരുന്ന നെല്ലിനങ്ങളെക്കാൾ പത്തിരട്ടിയോളം ഉത്പാദനം ഈ വിത്തിനങ്ങൾ നൽകി.